Ευρωπαϊκή ένωση (σχετικά με κεφάλαιο 2)

Βασικές προτάσεις του κόμματος αλλά και κοινή πεποίθηση όλων σχεδόν των προοδευτικών δυνάμεων της Ευρώπης είναι ότι, η ΕΕ οφείλει να έχει τους κάτω βασικούς στόχους:

1. Σταδιακή αμυντική αυτονόμηση της ΕΕ από το ΝΑΤΟ και τις ΗΠΑ.
2. Διαμοιρασμό των ευθυνών και μετεγκατάστασης των προσφύγων.
3. Σαφή και ενιαία εξωτερική πολιτική και πολιτική ασφάλειας.
4. Ισχυροποίηση του κράτους δικαίου.
5. Διαφάνεια στην λειτουργεία του Ευρωπαϊκού Κοινοβουλίου και αύξηση των αρμοδιοτήτων του, που μεταξύ των άλλων θα ελέγχει και την Κεντρική Ευρωπαϊκή Τράπεζα και το εκτός θεσμικών πλαισίων «Eurogroup»

Οι αποφάσεις λαμβάνονται από τις συνόδους κορυφής με «ΟΜΟΦΩΝΙΑ» .Εδώ ακριβώς κρύβεται η παγίδα. Διότι όταν δεν υπάρχει ομοφωνία οι αποφάσεις είτε αναβάλλονται, είτε τροποποιούνται ώστε να ικανοποιούνται οι ισχυρότερες χώρες και να φαίνεται ότι υπάρχει ομοφωνία. Η πρόταση του κόμματος είναι να αντικατασταθεί η ΟΜΟΦΩΝΙΑ, από εκείνη της ΕΙΔΙΚΗΣ ΠΛΕΙΟΨΗΦΙΑΣ στους περισσότερους τομείς, εκτός από αυτούς*της άμυνας και της εξωτερικής πολιτικής.*

Ο αποκλεισμός της άμυνας και εξωτερικής πολιτικής από την λήψη αποφάσεων με πλειοψηφία, δεν εξυπηρετεί κατά την γνώμη μου τα Εθνικά συμφέροντα. Παράδειγμα τα Ελληνοτουρκικά. Με τις αντιδράσεις κυρίως της Γερμανίας δεν προκύπτει ομόφωνη απόφαση για μέτρα ενάντια στον επεκτατισμό της Τουρκίας. Η άποψη μου είναι ότι θα πρέπει να λειτουργεί η αρχή της πλειοψηφίας παντού. Και αυτό μπορεί να λειτουργήσει υπέρ μας, με τις ανάλογες συμμαχίες, ακυρώνοντας το βέτο των χωρών που έχουν οικονομικά συμφέροντα στην γείτονα και δεν θέλουν να τα χαλάσουν μαζί της. Κατά τον ίδιο τρόπο λειτούργησε και η άρνηση της Γαλλίας να δεχτεί την έναρξη ενταξιακών διαπραγματεύσεων με την Βόρεια Μακεδονία, θέτοντας σε κίνδυνο τα κέρδη μας από την συμφωνία των Πρεσπών. Η αρχή της πλειοψηφίας είναι δημοκρατική αρχή. Η αρχή της ομοφωνίας «θάβει» αποφάσεις.

Ιωάννης Μπαλτάς

Τ.Θ 335 Μεσημέρι ΤΚ 57500, τηλ. 6944630770, e mail ioanbalt@otenet.gr Ο.Μ. Επανομής